Кавлак
Кавлак е село в Северна България. То се намира в община Стражица, област Велико Търново.

География 
Кавлак се намира на 20 км от град Стражица на югоизток и на 11 км от град Антоново на северозапад. Преди имаше редовни автобусни връзки с общинския център град Стражица, които бяха съобразени с преминаващите през Стражица влакове в посока София и Варна. До селото може да се стигне и при отклонението на главен път 772, през местността Казълдере, откъдето до селото са 4 км. На югозапад от селото се намира местността Казълдере, където има водопад.

История 

Старото име на село Кавлак е Кавлаклари.
В селото има заселници от началото на 20- век от Габровския Балкан. В селото преди е имало детска градина, училище (отдавна закрити), а броят на населението през 50-те и 60-те години на миналия век е бил над 1000 жители. Известни родове- Илиеви, Капитанови и др.
Селото силно пострада при земетресението в Стражица от декември 1986 година.

Редовни събития 

Селски събор, който се провежда ежегодно в последната неделя на месец август.

Външни препратки 

Села в област Велико Търново
Населени места в община Стражица